b'\n_START_ARTICLE_\nLolangkok\n_START_PARAGRAPH_\nLolangkok (kod Hodgea Lolanko; Lholhankok, isto i Bull Creek Sinkyone) /u synkione jeziku lolanko je naziv za Bull Creek/, dio Sinkyone Indijanaca koji su obitavali u dolini Eel Rivera na Bull Creeku i Salmon Creeku u dana\xc5\xa1njem okrugu Humboldt u Kaliforniji. Njihova zemlja danas pripada nacionalnom parku Humboldt Redwoods. Prema prou\xc4\x8davanjima provedenim 1920.-tih godina populacija im je 1850. iznosila preko 2.000, da bi ih 1910 preostalo tek oko stotinu , a prona\xc4\x91eni su tragovi petnaest sela na podru\xc4\x8dju parka. Ve\xc4\x87ina podataka koja je poznata o njima potje\xc4\x87u od dva pripadnika ovog plemena, to su George Burt i Jack Woodman. B\n_START_SECTION_\nEtnografija\n_START_PARAGRAPH_\nImali su tri ili vi\xc5\xa1e sezonska sela u kojima su \xc5\xbeivjeli. U kasno prolje\xc4\x87e i ranu jesen i\xc5\xa1lo se u lov na crnorepog jelena (Odocoileus columbianus) i roosveltovog vapitija (Cervus canadensis roosevelti), jelena iz porodice Cervidae. Ostala divlja\xc4\x8d koju su hvatali su medvjed, rakun, zec i ptice. U ribolov su odlazili u jesensko doba. Tada su \xc5\xbeivjeli u privremenim ribarskim selima i hvatali losose i kalifornijsku pastrvu u South Fork Eel Riveru._NEWLINE_\xc5\xbdir je bio osnovna prehrambena namirnica, sirovina za izradu bra\xc5\xa1na. Njega je mogao mijenjati i divlji kalifornijski kesten kojeg su nazivali lah-se. U prehranu su ulazili i pr\xc5\xbeeni skakavci i pu\xc5\xbeevi-gola\xc4\x8di koje su nazivali nah-tos._NEWLINE_Materijalna kultura: Sekvoja ima va\xc5\xbenu ulogu u izradi nastambi, to su lean-to, skloni\xc5\xa1te sa tri zida i jednom otvorenom stranom, to je struktura izra\xc4\x91ena od plo\xc4\x8da kore drveta sekvoje. Sekvoja se koristila i za izradu kanua. Ko\xc5\xa1are su izra\xc4\x91ivali od biljnih vlakana, a unutra\xc5\xa1nja kora vrbe slu\xc5\xbeila je kao analgetik._NEWLINE_Obitelj kod Lolangoka je monogamna. ratovi su bili rijetki, a vodili su se protiv Mattola na zapadu i Wailakija na jugu'